stanford-oval/wikipedia huggingface dataset:
אלסנדרה (זמרת)

| --- | --- |

 לידה:  5 בספטמבר 2002 (בת 22) פייטרה ליגורה, איטליה איטליה
 שם לידה:  Alessandra Watle Mele 
 מוקד פעילות:  איטליה, נורווגיה 
 תקופת הפעילות:  מ-2022 
 עיסוק:  זמרת
 סוגה:  פופ
 שפה מועדפת:  איטלקית, אנגלית, נורווגית, ספרדית 
 כלי נגינה:  גיטרה 
 www.alessandra-music.com
 nm14686716/ פרופיל ב-IMDb
 
אלסנדרה וטלה מלה (באנגלית: Alessandra Watle Mele; נולדה ב-5 בספטמבר 2002), הידועה בשם אלסנדרה, היא זמרת ופזמונאית נורווגית-איטלקייה. היא התמודדה בעונה השביעית של The Voice – Norges beste stamme בשנת 2022, וייצגה את נורווגיה באירוויזיון 2023 שהתקיים בליברפול שבממלכה המאוחדת עם השיר "Queen of Kings".
ביוגרפיה

אלסנדרה נולדה ב-5 בספטמבר 2002 בפייטרה ליגורה בליגוריה שבצפון איטליה, לאב איטלקי ולאם נורווגית, וגדלה בצ'יזנו סול נבה. בגיל שתים עשרה, היא זכתה בעונה החמישית של VB Factor, תוכנית כישרונות מקומית באזור עמק בורמידה. לאחר שסיימה את לימודיה בתיכון בשנת 2021, היא עברה ללילהאמר על מנת ללמוד ב-Lillehammer Institute of Music Production and Industries (LIMPI).
בשנת 2022 השתתפה בעונה השביעית של The Voice – Norges beste stemme, הגרסה הנורווגית של הזיכיון The Voice. היא הודחה בשלב ההופעות החיות.
ב-4 בינואר 2023 מלה הוכרזה כאחת מעשרים ואחד אמנים שיתחרו במלודי גרנד פרי 2023, הבחירה הלאומית הנורווגית לאירוויזיון 2023. היא ביצעה את השיר "Queen of Kings" בחצי הגמר הראשון ב-14 בינואר 2023, והייתה בין שלושת המבצעים שהעפילו לגמר ב-4 בפברואר 2023. היא המשיכה וזכתה בתחרות, כשהיא מקבלת את מירב הנקודות הן בהצבעת הקהל והן בהצבעת השופטים. כך נבחרה לייצג את נורווגיה בתחרות האירוויזיון 2023 בליברפול שבממלכה המאוחדת.
ב-11 במאי 2023 ביצעה אלסנדרה את "Queen of Kings" על בימת חצי הגמר הראשון של אירוויזיון 2023. עם הקראת התוצאות של שלב זה היא נמנתה בין האמנים שהעפילו לגמר. ב-12 במאי פורסם סדר ההופעות של הגמר, שנקבע פעם נוספת על ידי מפיקי התחרות. נורווגיה הופיעה כמדינה ה-20. במופע הגמר, בתום הקראת הניקוד שהעניקו צוותי השופטים, דורג שירה של נורווגיה במקום ה-17, עם 52 נקודות. בהצבעת הקהל הוא דורג במקום השלישי, עם 216 נקודות. כך, בתום הקראת הניקוד מהצבעות הקהל בבית, שהתווסף לניקוד מהשופטים, סיים "Queen of Kings" במקום החמישי, כשבסך הכל קיבל 268 נקודות.
ב-10 במאי 2024 הוכרזה אלסנדרה כמגישת הניקוד הנורווגי לאירוויזיון 2024. אולם למחרת הודיעה כי היא מתפטרת מהתפקיד בגלל "רצח העם" שמתרחש בעזה. היא הוחלפה בתפקיד על ידי אינגווליד הלינסן.
חיים אישיים

בראיון ל-Eurovision Fun סיפרה אלסנדרה שהיא ביסקסואלית, כשהשיר שלה "Queen of Kings" מייצג את חוויותיה כאישה ביסקסואלית.
הערות שוליים

↑  Oda Elise Svelstad, MGP-låten til Alessandra Mele er verdshit allereie – sanninga som faren ikkje veit om, NRK, ‏2 בפברואר 2023 (ב־)
↑  La cantante savonese Alessandra Mele all'Eurovision Song Contest con la canzone "Queen of Kings" - IVG.it, Il Vostro Giornale, ‏2 בפברואר 2023 (ב־)
↑  TV 2 AS, The Voice-Alessandra flyttet til Norge for musikken, TV 2, ‏7 בינואר 2021 (בנורווגית)
↑  Norway: Alessandra is the Queen of Kings – To Eurovision 2023 after winning MGP, Eurovisionworld, ‏4 בפברואר 2023 (באנגלית בריטית)
↑  Eurovision 2023 Semi-final 1 Results
↑  Eurovision 2023: Running order in the Grand Final
↑  עידו קיזל, בגלל השתתפות ישראל: אלסנדרה לא תמסור את הניקוד הנורווגי בגמר - אירוויזיון 2024, באתר EuroMix, ‏2024-05-11
↑  Apostolis Matamis, Alessandra Mele: "My song was written especially for Eurovision"| Exclusive interview |, Eurovision News | Music | Fun, ‏23 בינואר 2023 (באנגלית אמריקאית)
| --- | --- |
בקרת זהויות :  GND: 1280091932  MusicBrainz: d8feff9e-9a56-4b09-9f94-c08f5ce13b34  VIAF: 6857167625779403660001   WorldCat (עם VIAF): 6857167625779403660001
אזור מופחת פליטות

שלט המסמל אזור ללא פליטה
אזור מופחת פליטות (באנגלית: Low-Emission Zone; בקיצור: LEZ) הוא אזור מוגדר שבו מוגבלת כניסת אמצעי תחבורה מזהמים, מתוך מטרה להקטין את זיהום האוויר. ייתכן שבאזור זה יורשו לנוע כלי רכב כגון רכבים היברידיים, או כלי רכב ללא פליטה כלל כמו רכבים חשמליים.
אזור ללא פליטות (באנגלית: Zero-Emission Zone ; בקיצור: ZEZ) הוא אזור מופחת פליטות שבו מורשים לנוע כלי רכב ללא פליטה כלל. באזור אלה, כל כלי הרכב בעלי מנוע בעירה פנימית אסורים, כולל רכבים היברידיים. רק רכבים חשמליים מורשים להיכנס לאזור זה, כולל הולכי רגל, רוכבי אופניים, תחבורה ציבורית חשמלית כגון חשמלית, אוטובוסים חשמליים וכו'.
אירופה

מעל 194 ערים ב-9 מדינות באירופה מפעילות בתחומן אזורים מופחתי פליטות, במטרה לענות על דרישות האיחוד האירופי לערכי איכות האוויר המינימליים. באזור אלה חל איסור על כניסת חלק מכלי הרכב, או שהם נדרשים לשלם בעבור הכניסה לאזור, אם רמת הפליטה שלהם עולה על הרמה שנקבעה.
כלי רכב שונים יכולים להיות תחת מגבלות, בהתאם לקביעות מקומיות. כל האזורים מופחתי הפליטות מגבילים תנועת כלי רכב כבדים, חלקם מגבילים רכבי דיזל וגם רכבי בנזין.
אתרי אינטרנט מציגים את מגבלות הרכבים בכניסה לאזורים אלה.
אירופה > גרמניה

בגרמניה האזורים נקראים אזורים סביבתיים (Umweltzone). ישנם 47 אזורים כאלה אשר פעילים או בשלבי תכנון. בערים ברלין, קלן והנובר קיימים האזורים מינואר 2008. במנהיים ושטוטגרט הם קיימים ממרץ 2008.
אירופה > שוודיה

אזורים מופחתי פליטות קיימים בערים: גטבורג, מאלמה, סטוקהולם, הלסינגבורג וערים נוספות.
אירופה > בריטניה

ראש עיריית לונדון הכריז על אזור מופחת פליטות שנכנס לתוקף בפברואר 2008 ומתייחס כמעט לכל לונדון רבתי - האזור מופחת הפליטות הכי גדול בעולם. בלונדון רמות זיהום האוויר מהחמורות באירופה, ותחבורה יש השפעה על כמחצית מהפליטות של חומר חלקיקי ו-NOx בעיר הבירה.
אירופה > הולנד, דנמרק ואיטליה

בהולנד קיימים אזורים המגבילים כניסת כלי רכב כבדים, בדנמרק מוגבלת הכניסה לרכבים מעל 3.5 טון ובאיטליה ישנם אזורים בהם מוגבלת הכניסה לכל כלי הרכב.
ישראל

החל מינואר 2016, מוגבלת תנועת משאיות כבדות בשעות השיא, בכבישים מרכזיים בחיפה ובמקביל מעודדים את נסיעתן במנהרות הכרמל באמצעות הנחה שתינתן לכלי רכב כבדים. ההחלטה על אזור מופחת פליטות בחיפה היא חלק מהתוכנית של השר להגנת הסביבה, אבי גבאי, להפחית את זיהום האוויר באזור מפרץ חיפה.
הערות שוליים

↑  נאבקים בזיהום: תוגבל כניסת משאיות לחיפה, באתר ynet, 2 בינואר 2016
שלט בכניסה לאזור מופחת פליטות בגרמניה
אזור מפרץ טמפה

| --- | --- |

 מדינה:  ארצות הברית ארצות הברית
 מדינה:  פלורידה פלורידה
 העיר הגדולה:  טמפה
 שטח:  6,613.3 קמ"ר
 אוכלוסייה:  ‏
  ‑ במטרופולין:  3,175,275 (1 באפריל 2020)
 קואורדינטות:  28°00′N 82°18′W﻿ / ﻿28°N 82.3°W﻿ / 28; -82.3 
 אזור זמן:  UTC -5
  מפת מיקום  מפה מפורטת  אזור מפרץ טמפה  he tabBackground:;tabBorder:#aaa;defaultTab:0;
 
אזור מפרץ טמפה (באנגלית: Tampa Bay Area) המכונה גם "מפרץ טמפה" ("Tampa Bay"), "אזור המפרץ" ("the Bay Area") או "אזור המפרץ של פלורידה" (Bay Area, FL) על מנת להבדילו מאזור מפרץ סן פרנסיסקו הוא אזור המטרופולין השני במספר תושביו במדינת פלורידה, ואזור המטרופולין ה-19 בגודלו בארצות הברית. האזור כולל את המחוזות המצויים מזרחית וצפונית למפרץ טמפה וקרוי על שם המפרץ.
במטרופולין מתגוררים 3,091,399 תושבים (אומדן 2018).
קצב גידול האוכלוסין באזור הוא 2.47% לשנה, היינו תוספת של כ-97,000 תושבים למטרופולין מדי שנה.
מחוזות

אזור זה של מדינת פלורידה כולל את המחוזות הרננדו, הילסבורו, פסקו ופינלאס. לעיתים כוללים באזור זה גם את המחוזות סיטרוס, מאנאטי, סאראסוטה ופולק.
ערים עיקריות

באזור מפרץ טמפה שלוש ערים להן מעל 100,000 תושבים: קלירווטר, סנט פיטרסבורג וטמפה וכן שמונה ערים בהם בין 50,000 ל-100,000 תושבים: בראדנטון, ברנדון, לארגו, לייקלנד, פאלם הארבור, סאראסוטה, ספרינג היל ואזור טאון אן קאנטרי.
אוכלוסין

על פי מפקד האוכלוסין שנערך בשנת 2000 הקבוצות האתניות באזור מפרץ טמפה הם:
לבנים (ממוצא שאינו היספני) – 1,821,955 (76.0%)
שחורים (ממוצא שאינו היספני) – 248,058 (10.4%)
היספנים (שחורים או לבנים) – 248,642 (10.4%)
מוצא אסייתי או פאסיפי – 57,235 (2.4%)
| מחוזות האזור | 2006 | 2011 (הערכה) |
| --- | --- | --- |
| הרננדו | 154,045 | 171,593 |
| הילסבורו | 1,139,830 | 1,264, 811 |
| מאנאטי | 306,512 | 342,712 |
| פאסקו | 418,075 | 473,053 |
| פיינלאס | 937,182 | 959,546 |
| פולק | 541,006 | 591,742 |
| סאראסוטה | 367,161 | 403,990 |
| קבוצות גיל | אזור מפרץ טמפה | אחוז |
| --- | --- | --- |
| 0–17 | 852,600 | 22.03% |
| 18–34 | 757,808 | 19.62% |
| 35–54 | 1,066,684 | 27.32% |
| 55–64 | 447,581 | 11.58% |
| 65 ומעלה | 750,138 | 19.42% |
| גיל ממוצע | 41.39 |  |
| קבוצות אתניות | אזור מפרץ טמפה | אחוז |
| --- | --- | --- |
| לבנים | 3,141,549 | 81.31% |
| היספנים או לטינים | 479,936 | 12.42% |
| שחורים | 411,157 | 10.64% |
| מוצא אסייתי | 77,296 | 2.00% |
| מוצא אחר | 149,948 | 3.89% |
| מוצא מעורב | 83,861 | 2.17% |
מקורם של התושבים ממוצא היספני באזור מפרץ טמפה:
| קבוצה אתנית | אזור מפרץ טמפה | אחוז |
| --- | --- | --- |
| מקסיקני | 145,685 | 30.36% |
| פורטו ריקאי | 135,133 | 28.16% |
| קובני | 63,728 | 13.28% |
| אחר | 135,390 | 28.21% |
תרבות

הפעילות התרבותית באזור מפרץ טמפה רבה ביותר – מדי שנה המשמעות הכלכלית של הפעילות התרבותית באזור מגיעה ל-521.3 מיליון דולר אמריקאי. כ-7,800 מתושבי האזור פועלים במסגרת מוסדות תרבות, וכ-5.6 מיליון תושבי מדי שנה צורכים פעילות תרבותית כגון מחזות, קונצרטים או מבקרים במוזיאוני האזור.
אזור איבור סיטי מהווה מוקד להצגת התרבות הקובנית ובו ארכיטקטורה ייחודית. באזור מצוי פארק השעשועים בוש גארדנס אפריקה וכן האקווריום של פלורידה, מוזיאון המדע והטכנולוגיה של טמפה, מוזיאון השואה, גן החיות לורי פארק ואתר מעיינות ויקי ואצ'י.
ספורט

באזור טמפה פועלות שלוש קבוצות ספורט מהליגות המקצועניות הבכירות בארצות הברית:
קבוצת הפוטבול טמפה ביי באקנירס המשתתפת ב-NFL ומשחקת באצטדיון ריימונד ג'יימס בטמפה.
קבוצת ההוקי קרח - טמפה ביי לייטנינג המשתתפת בליגת ה-NHL ומשחקת בטמפה ביי טיימס פורום.
קבוצת הבייסבול טמפה ביי רייס - המשתתפת בליגת ה-MLB ומשחקת בטרופיקנה פילד בסנט פיטרסבורג.
כמו כן משחקות באזור מספר קבוצות מליגות נמוכות ובהן הטמפה ביי סטורם (קבוצת כדורגל אמריקאי).
מדי שנה נערך באזור אירוע האאוטבק בול באצטדיון ג'יימס ריימונד, וכן חמישה משחקי סופר בול נערכו בטמפה (בשנת 1984, 1991, 2001, 2009 ו-2021).
תחבורה

שדה התעופה העיקרי של האזור הוא שדה התעופה הבינלאומי טמפה בו עוברים מדי שנה כ-17 מיליון נוסעים באמצעות 21 חברות תעופה. עד שנת 2020 מתוכננת הרחבת שדה התעופה על מנת לאפשר עמידה בעומס הצפוי של 25 מיליון נוסעים מדי שנה.
שדות תעופה נוספים באזור הם שדה התעופה הבינלאומי סאראסוטה-בריידנטון ושדה התעופה הבינלאומי סנט פיטרסבורג-קלירווטר.
חברת CSX מפעילה את קווי הרכבת באזור מפרץ טמפה, ומקשרת את האזור לקוי רכבת המובילים למיסיסיפי במערב ולאונטריו בצפון.
הכבישים הבינמדינתיים I 4, I75 ו-I - 275 עוברים באזור מפרץ טמפה.
כמו כן עובר באזור US 19.
הערות שוליים

↑  גידול אוכלוסין באזור מפרץ טמפה
| דגל פלורידה פלורידה |
| --- | --- | --- |
| בירת המדינה | טאלאהאסי |  |
| אזורים גאוגרפיים | אזור מפרץ טמפה • ביג בנד • דרום פלורידה • דרום מערב פלורידה • החוף הנשכח • החוף הראשון • הידית של פלורידה • הקיז • חוף האוצר • חוף האיזמרגד • חוף הזהב • חוף החלל • חוף הטבע • חוף השמש • מרכז פלורידה  • צפון מרכז פלורידה |  |
| היישובים הגדולים ביותר | ג'קסונוויל • מיאמי • טמפה • סנט פיטרסבורג • אורלנדו • הייליה • טאלאהאסי • פורט לודרדייל • פורט סנט לוסי • פמברוק פיינס • קייפ קורל • הוליווד • גיינסוויל • מיראמר • קורל ספרינגס • קלירווטר • מיאמי גארדנס • פאלם ביי • וסט פאלם ביץ' • פומפנו ביץ' |  |
| נושאים נוספים | מחוזות • סמלים • היסטוריה • דמוגרפיה • יהדות פלורידה |  |
| --- | --- |
בקרת זהויות :  VIAF: 315152892   WorldCat (עם VIAF): 315152892 
שינוי אוכלוסין באזור מפרץ טמפה
טמפה ביי טיימס פורום
טרופיקנה פילד
אצטדיון ריימונד ג'יימס
אלכסנדר קנטורוב

| --- | --- |

 לידה:  20 במאי 1997 (בן 27) קלרמון-פראן, צרפת 
 מוקד פעילות:  צרפת 
 שפה מועדפת:  צרפתית 
 כלי נגינה:  פסנתר 
 פרסים והוקרה:  תחרות צ'ייקובסקי הבינלאומית (2019)  Victoires de la musique classique (2020) 
 www.alexandre-kantorow.com
 
אלכסנדר קנטורוב (Alexandre Kantorow, נולד ב-20 במאי 1997) הוא פסנתרן צרפתי ממוצא יהודי. ב-2019 היה הזוכה הצרפתי הראשון של תחרות צ'ייקובסקי במוסקבה. הוא זכה בפרס הראשון, במדליית זהב וב"גראן פרי"
קורות חייו

קנטורוב נולד ב-1997 בקלרמון פראן במשפחת מוזיקאים. אביו הוא הכנר והמנצח ז'אן-ז'אק קנטורוב, מייסד תזמורת אוברן, ואמו היא גם כן כנרת. בגיל שנתיים עבר עם המשפחה למונמורנסי, על יד פריז.
קנטורוב התחיל ללמוד פסנתר בגיל חמש בקונסרבטוריון של פונטואז (ואל ד'ואז) אצל דומיניק קים. בגיל שמונה נרשם לקונסרבטוריון של הרובע האחד עשר של פריז. בגיל 11 היה תלמיד מצטיין אצל פייר-אלן וולנודא, שזכה ב-1983 בפרס ראשון בהתחרות על שם המלכה אליזבת בבלגיה. המשיך להשתלם אצל איגור לאזקו בסקולה קנטורום בפריז וכן אצל פרנק בראלה והרוקו אואדה. רק בימי לימודיו בתיכון ראסין בפריז החליט להקדיש את עצמו לקריירה מוזיקלית.
בגיל 16 קנטורוב הוזמן לנגן עם סינפוניה ורסוביה בפסטיבל "לה פול ז'ורנה" בנאנט ומאז הופיע קנטורוב בפסטיבלים כמו הפסטיבל בלה רוק-אנטרון, פסטיבל שופן בפריז, ופסטיבל "פיאנו או ז'קובן" בטולוז.
בגיל 17 ניגן בחנוכת האולם חדש "פילרמוני" בפריז עם תזמורת פאדלו מול 2,500 מאזינים. בגיל 18 ניגן רסיטל באודיטוריום הקרן לואי וויטון
בהמשך הופיע קנטורוב באולמות הקונצרטים הגדולים בעולם כולל קונצרטהאוס של ברלין, קונצרטחבאו באמסטרדם, ב"בוזאר" בבריסל.
קנטורוב השתלם מאוחר יותר אצל רנה שרשבסקאיה באקול נורמל דה מוזיק בפריז.
ב- 2019 הוא זכה בפרס הראשון, במדליית זהב וב"גראן פרי" בתחרות הבינלאומית צ'ייקובסקי ה-16. הוא היה הפינליסט היחיד בתחרות שניגן את הקונצ'רטו לפסנתר מס' 2 בסול מז'ור של צ'ייקובסקי וניגן גם את הקונצ'רטו לפסנתר מס' 2 בסי במול מז'ור של ברהמס.
קורות חייו > חייו הפרטיים

לקנטורוב יש הרבה תחביבים - טניס, שחייה, קריאה, סרטי קולנוע, שמיעת מוזיקת ג'אז ורוק, משחק פוקר וכו'.
קורות חייו > טריוויה

בטקס הפתיחה של אולימפיאדת פריז 2024 ב-26 ביולי 2024 ניגן קנטורוב בגשם בפסרלת לאופולד סדאר סנגור את הקטע "משחקי מים" מאת מוריס ראוול
הוקרה

2019 - הפרס הראשון ומדליית זהב ו"גראן פרי" לפסנתר בתחרות צ'ייקוסבקי ה-16 במוסקבה
פברואר 2020 - הפרס "ויקטואר דה לה מוזיק" לנגן סולן על הקלטת הקונצ'רטו לפסנתר מס' 5 "המצרי" מאת קאמי סן-סנס
2024 - הפרס גילמור לאמנים (בשווי 300,000 דולר)
2024 - שוב פרס "ויקטואר דה לה מוזיק"
דיסקוגרפיה

2014 -  סונטות צרפתיות, קאמי שוויאר,  סונטה מס.8 בסול מינור, גבריאל פורה - סונטה מס.1, אנדרה ז'דאלז' - סונטה מס.1,  ז'אן-ז'אק קנטורוב, כינור, אלכסנדר קנטורוב - פסנתר -  CD NoMadMusic
2014, 2017  - פרנץ ליסט -קונצ'רטי מס.1 ו-2 לפסנתר ולתזמורת, קונצ'רטו "הקללה";  אלכסנדר קנטורוב - פסנתר, תזמורת סיפונייטה טאפיולה בניצוח ז'אל-ז'אק קנטורוב CD Sello BIS
בסגנון רוסי  - רחמנינוב, סונטה מס.1, צ'ייקובסקי - מדיטציה, עבר רחוק, סקרצו בסגנון רוסי, סטרבינסקי - ציפור האש, מילי בלקירב - איסלאמיי " Islamey - אלכסנדר קנטורוב - פסנתר,
2018, 2019 קאמי סן-סנס - קונצ'רטי לפסנתר מס. 5,4,3, "מצרים" - אלכסנדר קנטורוב - פסנתר, עם תזמורת טאפיולה סינפונייטה, בניצוח ז'אן-ז'אק קנטורוב, sello CD BIS (2018, 2019). דיאפאזון הזהב -  Choc de Classica
יוהנס ברהמס רפסודיה 1, בלה ברטוק רפסודיה, פרנץ ליסט - רפסודיה הונגרית מס.11 - . SACD BIS 2020 ; "דיאפאזון" - Classica Choc Or
2021 - יוהנס ברהמס - סונטה לפסנתר מס.3, שאקון (יוהאן סבסטיאן באך);ארבע בלדות - BIS
2022 - קאמי סן-סנס - קונצ'רטי צס.1 ו-2; אפריקה; עוגת חתונה;  אלגרו אפאסיונאטו; רפסודיה של אוברן - אלכסנדר קנטורוב - פסנתר - עם תזמורת טאפיולה סינפונייטה, בניצוח ז'אן-ז'אק קנטורוב. BIS
הערות שוליים

1 2  Piano bleu
↑  Qui est ce virtuose clermontois qui a joué du piano sur un pont et sous la pluie lors de la cérémonie d'ouverture des JO? באתר La Montagne 27 Juli 2024
↑  באתר התחרות - מאורכב
↑  גראן פרי
↑  באתר פראנס 3
| --- | --- |
בקרת זהויות :  PLWABN: 9810543250105606  BnF: cb16908616h (data)  GND: 1225722764  ISNI: 0000 0004 3707 1566  LCCN: no2017014515  MusicBrainz: 2b66aaef-2af2-45aa-bd0f-f49d11ab2e23  RERO: 02-A027109134  SUDOC: 226926974  VIAF: 310684133   WorldCat (עם VIAF): 310684133
אלייך

אלייך הוא אלבומו השלישי של הזמר משה פרץ, שיצא לאור בנובמבר 2008.
לפני יציאת האלבום יצאו לאור כסינגלים השירים "ואולי" ושיר הנושא "אלייך" שהגיעו למקומות הראשונים במצעדי הרדיו ונותרו בראש במשך תקופה ארוכה. באוקטובר 2008 יצא גם כסינגל השיר "כל בוקר" ובנובמבר השיר "נשבע לך", כאשר באותו החודש יצא גם האלבום המלא לחנויות.
סינגלים מצליחים נוספים שיצאו לרדיו טרם צאת האלבום הם: "רציתי רק", "יותר מידי", "ורק איתך", "אישה" ו"אני שלך".
באלבום זה ניתן גם למצוא את השיר "שיר המעלות" (תהילים פרק קכא) בלחן ועיבוד מחודשים.
כעבור מספר חודשים מהוצאתו, הגיע האלבום למעמד פלטינה על מכירות של למעלה מ-40,000 עותקים בנקודות מכירה בישראל.
רשימת שירי האלבום

| מס' | שם | מילים | לחן | אורך השיר |
| --- | --- | --- | --- | --- |
| 1. | "כל בוקר" | משה פרץ | משה פרץ | 3:45 |
| 2. | "נשבע לך" | משה פרץ ודודו אהרון | משה פרץ ודודו אהרון | 3:33 |
| 3. | "יותר מידי" | משה פרץ ודודו אהרון | משה פרץ ודודו אהרון | 3:55 |
| 4. | "עוד לילה" | משה פרץ | משה פרץ ושי שוקרון | 4:01 |
| 5. | "אני שלך" | משה פרץ ודודו אהרון | משה פרץ ודודו אהרון | 3:41 |
| 6. | "אלייך" | משה פרץ | משה פרץ | 3:47 |
| 7. | "אישה" | משה פרץ | משה פרץ | 3:32 |
| 8. | "רציתי רק" | משה פרץ | משה פרץ | 3:48 |
| 9. | "רוצה לדעת" | משה פרץ | משה פרץ | 3:35 |
| 10. | "עשר דקות" | שלי קהלני | שלי קהלני | 3:51 |
| 11. | "ורק איתך" | משה פרץ | משה פרץ | 3:32 |
| 12. | "ואולי" | משה פרץ | משה פרץ | 4:05 |
| 13. | "עומד על הרגליים" | משה פרץ | קובי פרץ ושי שוקרון | 3:56 |
| 14 | "שיר למעלות" | מן המקורות | משה פרץ | 4:18 |
הערות שוליים

↑    רז שכניק, צעקתי "מה עשית לי", באתר "ידיעות אחרונות", 1 בנובמבר 2016
↑    רז שכניק, קיבלתי פצצה לפנים, באתר "ידיעות אחרונות", 2 בנובמבר 2016
↑  אבי שושן, ‏משה פרץ, גרסת האנפלגד, באתר ‏מאקו‏, 23 ביוני 2009
אוריינטציה על אגד

בטופולוגיה, אוריינטציה על אגד היא מבנה רציף של אוריינטציות על הסיבים של האגד. המושג מבוסס על מושג האוריינטציה על מרחב וקטורי, וניתן לבסס עליו את מושג האוריינטציה על יריעה חלקה. יתר על כן ניתן להגדיר באמצעותו את מושג האוריינטציה היחסית עבור העתקות מסוימות בין יריעות חלקות
הגדרה

יהי  E אגד וקטורי  n-ממדי מעל מרחב טופולוגי  .X
אוריינטציה על  E היא אוריינטציה על כל אחד מהסיבים (Fibers)
 E|_{x} של  E
התלויה באופן רציף בנקודה  x שמעליה הסיב.
כדי להגדיר זאת באופן פורמלי נזדקק למושג התבניות. תבנית על  E היא חתך (Section) (רציף) של אגד התבניות  .\Omega ^{n}(E)=\Lambda ^{n}(E^{*}) במילים זאת פונקציה רציפה  \omega  ממכפלת הסיבים (fiber product)  E\times _{X}E\times _{X}\dots \times _{X}E ל  \mathbb {R}  כך שלכל  x\in X הצימצום לסיב
הוא תבנית.
הגדרה:  E נקרא אוריינטבילי אם קיימת עליו תבנית הפיכה. אוריינטציה על  E היא מחלקת שקילות של תבניות דיפרנציאליות הפיכות תחת יחס השקילות הבא: שתי תבניות הפיכות שקולות אם המנה שלהן היא פונקציה חיובית.
כמו מושג האוריינטציה על יריעה חלקה, גם מושג האוריינטציה על אגד הוא מקומי ולכן ניתן להגדיר את כיסוי האוריינטציות  orient_{E/X}, אגד האוריינטציות  Orient_{E/X}, אגד הצפיפויות  D_{E/X} ואלומת האוריינטציות  {\mathcal {O}}rient_{E/X} של האגד  E. כל אלה יהיו אובייקטים מעל  .X
ניתן להכליל את ההגדרה הזאת למקרה ש  E איננו אגד וקטורי אלא אגד סיבים (Fiber bundle) שהסיבים שלו הם יריעות. ניתן גם להגדיר את האובייקטים המקומיים במקרה זה אולם אז הם יהיו אובייקטים מעל המרחב הכולל
 של  .E
קשר לאוריינטציה על יריעה

אם  X יריעה חלקה ו E=T(X) הוא האגד המשיק (Tangent bundle)
שלה אז, אוריינטציה על  X שקולה לאוריינטציה על  .E כמו כן
 orient_{X}=orient_{E/X},\quad Orient_{X}=Orient_{E/X},\quad {\mathcal {O}}rient_{X}={\mathcal {O}}rient_{E/X},\quad D_{X}=D_{E/X}.
נשים לב כי אף על פי שמושג האוריינטציה מוגדר לאגד מעל מרחב טופגולוגי  X כלשהו, ניתן להגדיר באמצעותו אוריינטציה על  X רק אם  X יריעה חלקה, זאת מכיוון שהאגד המשיק מוגדר רק עבור יריעה חלקה. בשביל להגדיר 
אוריינטציה על יריעה טופולוגית כללית, צריך להשתמש בשיטה אחרת.
קשר לאוריינטציה על יריעה > אוריינטציה יחסית

בהתבסס על מושג האוריינטציה על אגד אפשר להגדיר את מושג האוריינטציה היחסית של ההעתקה  \phi :M\to N בשני מקרים:
\phi  היא אימרסיה (immersion)
\phi  היא סובמרסיה (submersion)
בשני המקרים ניתן גם להגדיר גרסאות יחסיות של האובייקטים המקומיים המבוססים על כיסוי האוריינטציות:
orient_{M/N},\quad Orient_{M/N},\quad D_{M/N},\quad {\mathcal {O}}rient_{M/N},\quad \Omega _{M/N}
כל אלה יהיו אובייקטים מעל  .M
אוריינטציה על אגד וטורסורים

ניתן להתייחס אל אגד וקטורי  n ממדי, כאל  GL_{n}(\mathbb {R} )-טורסור. מנקודת מבט זאת אגד מכוון (אגד עליו נקבעה אוריינטציה) הוא  GL_{n}^{+}(\mathbb {R} )-טורסור. כאן  GL_{n}^{+}(\mathbb {R} ) היא חבורת המטריצות עם דטרמיננטה חיובית.
GL_{n}(\mathbb {R} )-טורסור מעל מרחב טופולוגי  X הוא מרחב  T המועתק ל X שהסיבים (Fiber) שלו הם מרחבים הומוגניים עיקריים (Principal homogeneous space) מעל  GL_{n}(\mathbb {R} ). זאת אומרת ש  GL_{n}(\mathbb {R} ) פעולת עליהם באופן טרנזיטיבי, עם מייצבים טריוויאליים. לכל אגד וקטורי  E מעל  X ניתן להתאים  GL_{n}(\mathbb {R} )-טורסור באופן הבא: 
 T:=\{(x,b)|x\in X,{\text{ and }}b{\text{ is a basis of }}E|_{x}\}
הפעולה של  GL_{n}(\mathbb {R} ) נתונה על ידי החלפת בסיס. קל לראות שהתאמה זאת נותנת התאמה חח"ע ועל בין מחלקות איזומורפיזם של אגדים ומחלקות איזומורפיזם של טורסורים.
באופן אנלוגי, לכל אגד וקטורי מכוון  (E,o) מעל  X ניתן להתאים  GL_{n}^{+}(\mathbb {R} )-טורסור באופן הבא: 
 T:=\{(x,b)|x\in X,{\text{ and }}b{\text{ is a positive basis of }}E|_{x}{\text{ w.r.t. }}o_{x}\}
בניות דומות קיימות גם עבור מבנים אחרים. כך למשל:
אגד עם מכפלה פנימית הוא  O_{n}(\mathbb {R} )-טורסור.
אגד עם תבנית סימפלקטית הוא  Sp_{n}(\mathbb {R} )-טורסור.
אגד (מממד  2n) עם מבנה מרוכב הוא  GL_{n}(\mathbb {C} )-טורסור.
אגד עם תבנית נפח הוא  SL_{n}(\mathbb {R} )-טורסור.
הערות שוליים

↑  למעשה, די בכך שהם יריעות טופולוגיות ואין צורך במבנה חלק עליהם. אפשר להתייחס למושג זה כאל מקרה פרטי של אוריינטציה יחסית של יריעות טופולוגיות
↑  Total Space,
 Wolfram Math World
↑  למעשה זוהי שקילות קטגוריות אם אנו מתייחסים רק לאיזומורפיזמים
| אוריינטציה |
| --- | --- | --- |
| אוריינטציה על: | מרחב ליניארי • אגד • יריעה חלקה • יריעה טופולוגית • העתקה בין יריעות • גרף |  |
| אינווריאנטים המבוססים על אוריינטציה | אוריינטביליות • כיסוי האוריינטציות • קרקטר האוריינטציות • אגד האוריינטציות • אלומת האוריינטציות |  |
| יריעות לא אוריינטביליות ידועות | טבעת מביוס • בקבוק קליין • מישור  פרויקטיבי • מרחב פרויקטיבי (מממד זוגי) |  |
אליזבת מבוהמיה (1292–1330)

| --- | --- |

 לידה:  20 בינואר 1292 פראג, ממלכת בוהמיה 
 פטירה:  28 בספטמבר 1330 (בגיל 38) פראג, ממלכת בוהמיה 
 מקום קבורה:  Zbraslav Monastery 
 השקפה דתית:  נצרות 
 בן או בת זוג:  יוהאן, מלך בוהמיה (1310, 31 באוגוסט 1310–?) 
 
אליזבת מבוהמיה (בצ'כית: Eliška Přemyslovna;‏ 20 בינואר 1292 – 28 בספטמבר 1330) הייתה מלכת בוהמיה ורעייתו של יוהאן לוקסמבורג, מלך בוהמיה וקיסר האימפריה הרומית הקדושה. תרמה רבות לחיזוק הממלכה, לשגשוגה ולפריחת התרבותית שחוותה. זכרה נותר עד היום כאחת המלכות החשובות והמשפיעות ביותר בתולדות בוהמיה.
חיי המשפחה

ילדות ומשפחה:
אליזבת נולדה ב-1292, בתם של וצלאב השני, מלך בוהמיה, וגוטה מאוסטריה.
גדלה בחצר המלכות בפראג, קיבלה חינוך מעולה והייתה ידועה ביופייה ובאינטליגנציה שלה.
משפחתה של אליזבת הייתה אחת המשפחות החזקות ביותר באירופה. אביה היה מלך בוהמיה, וסבה מצד אמה היה רודולף הראשון, קיסר האימפריה הרומית הקדושה.
טקס החתונה:
אליזבת נישאה ליאן לוקסמבורג, בנו של היינריך השביעי, קיסר האימפריה הרומית הקדושה, בשנת 1310.
טקס החתונה נערך ב-5 בספטמבר 1310 בקתדרלת סנט ויטוס בפראג, בירת ממלכת בוהמיה. היה זה אירוע מפואר, בהשתתפות נכבדים רבים מכל רחבי אירופה.
אורחים:
בין האורחים שהשתתפו בטקס היו:
היינריך השביעי, קיסר האימפריה הרומית הקדושה, אביו של יאן
אליזבת דה טירול, אמו של יאן
יאן השני, מלך צרפת
ביאטריצ'ה מפרובנס, אשת יאן השני
קלמנס החמישי, אפיפיור
נסיכים, דוכסים ואצילים רבים אחרים
תהלוכה:
לפני הטקס התקיימה תהלוכה חגיגית ברחובות פראג. אליזבת, לבושה בשמלת כלה מפוארת, רכבה על סוס לבן, מלווה בפמליית נכבדים.
טקס החופה:
טקס החופה נערך בקתדרלת סנט ויטוס על ידי הארכיבישוף של פראג. לאחר הטקס התקיימה סעודה חגיגית בארמון המלכות.
השפעת הנישואים:
נישואיהם של אליזבת ויאן היו בעלי השפעה משמעותית על ההיסטוריה של ממלכת בוהמיה:
איחוד פוליטי: נישואים אלה איחדו בין שתי ממלכות חזקות: ממלכת בוהמיה ורוזנות לוקסמבורג. כתוצאה מכך, ממלכת בוהמיה הפכה למעצמה אירופית חשובה.
חיזוק מעמדה של בוהמיה: נישואים אלה חיזקו את מעמדה של ממלכת בוהמיה בזירה הבינלאומית. יאן לוקסמבורג, בעזרת תמיכתה של אליזבת, הצליח להשיג תפקידים חשובים באימפריה הרומית הקדושה.
ירושה: ילדיהם של אליזבת ויאן ירשו את שתי הממלכות. כתוצאה מכך, השושלת של לוקסמבורג שלטה בבוהמיה ובאימפריה הרומית הקדושה במשך למעלה ממאה שנה.
ילדים:
קָארָל (1316–1378), ירש את אביו כמלך בוהמיה וקיסר האימפריה הרומית הקדושה.
מָארגָרֶטָה (1317–1341), נישאה להיינריך השני, דוכס בוואריה.
אַנָה (1323–1338), נישאה לאוטו, דוכס אוסטריה.
בּוֹנָה (1324–1348), נישאה לז'אן השני, מלך צרפת.
יַאן (1325–1346), מרקיז מוראביה.